Source: http://sudcovia.sk/sk/?start=24
Timestamp: 2019-05-19 10:19:48+00:00
Document Index: 4396790

Matched Legal Cases: ['súd ', 'súd ', 'súd ', '§ 160', 'súd ', 'súd ', 'súd ']

Harabinovu sťažnosť na voľby dostal neexistujúci ústavný sudca
Uverejnené 28. marec 2019
| dennikn.sk | Veronika Prušová | 27. marca 2019 22:26 |
Podanie, ktorým Štefan Harabin napadol ústavnosť a zákonnosť prezidentských volieb, pridelila elektronická podateľňa náhodným výberom sudcovi, ktorý v Košiciach ešte nie je.
Elektronická podateľňa Ústavného súdu pridelila volebnú sťažnosť neúspešného prezidentského kandidáta Štefana Harabina „fiktívnemu“ sudcovi. Sudca Najvyššieho súdu medzi prvými zažíva, čo znamená nefunkčný Ústavný súd, na ktorom sú namiesto trinástich len štyria sudcovia.
Jeho podanie, v ktorom spochybnil to, že boli zákonné okolnosti toho, ako sa Robert Mistrík vzdal v prospech Zuzany Čaputovej, si nemá kto naštudovať a pripraviť tak pre všetkých sudcov podklady na rozhodnutie. Zároveň to znamená, že ak je podanie Harabina nedostatočne kvalifikované a opodstatnené, nemá kto vyhodnotiť, že sa týmto prípadom nebude Ústavný súd zaoberať.
Ako sa však vlastne stalo, že o takej vážnej veci nerozhoduje niekto zo štyroch sudcov, čo v Košiciach zostali?
Harabinov útok na prvé (druhé) kolo volieb prezidenta je výstrel do tmy
Uverejnené 27. marec 2019
| dennikn.sk | Ján Mazák | 27. marca 2019 9:37 |
Autor je poradca prezidenta republiky, bývalý predseda Ústavného súdu
Podľa dostupných informácií podal neúspešný kandidát Štefan Harabin na Ústavný súd návrh na začatie konania vo volebných veciach. Poviete si, na čo taký návrh, ak Ústavný súd má štyroch sudcov, plénum nie je funkčné (a zjavne tak skoro ani nebude), pričom len ono môže rozhodovať o takom návrhu.
Okamžite sa rozhojnili diskusie o zmysle takého návrhu, čo sa ním sleduje, aký bude jeho osud, kto bude zodpovedať za neúplné plénum a za neposkytnutie súdnej ochrany ohrdnutému kandidátovi na hlavu štátu atď.
Pár informácií o konaní vo volebných veciach
Od 1. marca 2019 platí nový zákon o Ústavnom súde. Upravuje aj konanie vo volebných veciach. Na začatie takého konania je potrebný kvalifikovaný návrh obsahujúci všetky náležitosti. Bez takého „kvalitného“ návrhu sa nedá vo veci konať a rozhodovať.
Jedna z rozhodujúcich a podstatných náležitostí návrhu na začatie konania vo volebných veciach je označenie účastníka, proti ktorému návrh smeruje. A to je kandidát, ktorý bol zvolený za prezidenta (§ 160 ods. 1 písm. a/ nového zákona o Ústavnom súde). Prezident však zatiaľ nebol zvolený. Preto návrh Štefana Harabina nemôže byť v skutočnosti návrhom na začatie konania.
Nedostatok náležitosti spočívajúcej v označení osoby, ktorá bola zvolená za prezidenta, sa nedá ničím nahradiť. Ani uvedením dvoch kandidátov, ktorí postúpili do druhého kola prezidentských volieb. Prečo? Lebo zákon vyžaduje meno a priezvisko zvolenej hlavy štátu.
Ústavní sudcovia: Naši kolegovia nám chýbajú
Uverejnené 22. marec 2019
| dennikn.sk | Veronika Prušová | 22. marca 2019 10:54 |
Ústavný súd ostal takmer prázdny. Foto – TASR
Ústavný súd je už mesiac bez deviatich sudcov. Štyria, ktorí v Košiciach ostali hovoria, že neúplné obsadenie súdu citeľne badať v počte nevybavených vecí aj predlžujúcej sa dĺžke konania.
Je to „len“ mesiac a už to v Košiciach riadne pociťujú. Fakt, že na Ústavnom súde chýbajú deviati z trinástich sudcov sa začal za tak krátky čas už odrážať aj na štatistikách konania. Štyria sudcovia jednoducho nemôžu rozhodovať tak rýchlo, ako keby mali všetkých kolegov.
Upozorňoval na to už aj odchádzajúci ústavný sudca Lajos Mészáros. Na vlastnom príklade vysvetlil, čo znamená, ak sudca na súde chýba. Keď si napríklad on zobral dvojtýždňovú dovolenku, agendu dobiehal polroka.
Teraz chýbajú na Ústavnom súde deviati sudcovia a už mesiac. Otázne pritom je, kedy sa podarí výber nových sudcov ukončiť.
Zdá sa, že poslanci sa s výberom nových sudcov neponáhľajú. Ústavnoprávny výbor síce vo štvrtok začal s novým verejným vypočúvaním kandidátov na ústavných sudcov, avšak samotná voľba nepríde na rad už na budúci týždeň, ale až 3. apríla. Naplánovaná je teda až po prezidentských voľbách.
Prečítajte si viac Komentár (1)
V kampani útočil a vyjadroval súdy nad súpermi, Harabin sa aj tak pokojne môže vrátiť do talára
Uverejnené 19. marec 2019
| dennikn.sk | Veronika Prušová | 19. marca 2019 14:49 |
Zákon dnes umožňuje, aby sa sudcovia po neúspešnej kandidatúre do politiky vrátili na súd. Platí to aj pre Štefana Harabina.
„Naozaj to bolo najťažšie rozhodnutie v živote. Robila som prácu, ktorú som milovala,“ priznala Jana Dubovcová nedávno. Bolo to osem rokov po tom, ako sa vzdala sudcovského talára. Rozhodla sa tak pred parlamentnými voľbami v roku 2010, kedy kandidovala za poslankyňu na kandidátke SDKÚ.
Žiaden iný sudca pred ňou ani po nej, hoci kandidoval, podobné rozhodnutie neurobil.
Aj neúspešný prezidentský kandidát Štefan Harabin musel teraz odpovedať na otázky, či je správne, aby sa „len tak“ vrátil sudca po kampani na súd.
Tieto otázky vyvolala aj Harabinova kampaň. No on sa na nich len smeje a odpovedá, že je sudcom Najvyššieho súdu a to stále platí.
Hneď v úvode treba pripomenúť, že zákon hovorí v jeho prospech. Ak sa totiž sudca rozhodne kandidovať, a je jedno, či za poslanca alebo prezidenta, tak sa mu len dňom kandidatúry preruší výkon funkcie. Tri mesiace po voľbách, ak neuspeje, sa môže vrátiť do talára. Koncom júna by už mal teda aj Harabin pojednávať.
Harabin môže voľby napadnúť, do druhého kola sa rozhodnutia na Ústavnom súde nedočká
Uverejnené 18. marec 2019
| dennikn.sk | Veronika Prušová | 17. marca 2019 14:49 |
V Košiciach sú už mesiac len štyria namiesto trinástich ústavných sudcov. Aj keď sa niekto bude na prezidentské voľby sťažovať, nemá kto rozhodnúť.
Manipulovalo sa s hlasmi, vyhlásil Štefan Harabin počas volebnej noci vo chvíli, keď už bolo zrejmé, že nemá šancu na postup do druhého kola. Hovoril o podozrení, ktoré vychádzalo z toho, že jeho ľudí nechcú púšťať do volebných miestností k sčítaniu hlasov.
Predseda štátnej volebnej komisie Eduard Bárány v nedeľu potvrdil, že od Harabina nedostali žiaden oficiálny podnet. Ničím takým sa nezaoberali. Neznamená to však, že Harabin nemôže voľby napadnúť. Môže tak urobiť na Ústavnom súde a má na to desať dní. „Myslím si, že pán Harabin je z tých, ktorí ovládajú tieto pravidlá,“ dodal ešte Bárány pre televíziu Markíza.
Neúspešný kandidát, ktorého od postupu do druhého kola delilo takmer 100-tisíc hlasov, ešte v noci na nedeľu hovoril o neprávosti, ktorá sa deje a treba ju napraviť. Ako to chce urobiť, neprezradil. Neustále len opakoval, že bude postupovať „podľa práva“.
Nevysvetlil, čo to znamená. Neskôr ešte povedal, že po preverení podnetov využije všetky opravné prostriedky. Nepotvrdil, ale ani neodmietol možnosť, že sa obráti na Ústavný súd. Aj v televíznych debatách v nedeľu nekonkrétne hovoril, že si ešte zanalyzuje veci a podľa toho bude postupovať.
Nezávislosti súdnictva veria Slováci najmenej z celej EÚ
Uverejnené 17. marec 2019
| euractiv.sk | Autor: TASR | 13. 3. 2019 |
Louise Elisabeth Vigée-Le Brun, Francesco Bartolozzi: Nevinnosť utiekajúca sa k Spravodlivosti, Galéria umenia Ernesta Zmetáka, GNZ [Webumenia.sk]
Slovensko je stále posledné spomedzi členských štátov EÚ, pokiaľ ide o vnímanie nezávislosti súdnictva. Konštatuje to Európska komisia (EK) v správe o stave Slovenska.
Podľa EK pretrvávajú problémy týkajúce sa efektívnosti, nezávislosti a kvality justičného systému. „Obavy týkajúce sa nezávislosti súdnictva zostávajú prevažne nezmenené a nezdá sa, že by sa riešili,“ uviedla Komisia v správe.
Rezort spravodlivosti v reakcii poukázal na rozdiel medzi inštitucionálnou nezávislosťou a medzi tým, ako vníma nezávislosť súdnictva verejnosť. Podľa rezortu je inštitucionálna nezávislosť na Slovensku nespochybniteľná. „Na Slovensku funguje nezávislá Súdna rada a noví sudcovia sú od 1. júla 2017 vyberaní cez hromadné výberové konania, počas ktorých je zaručená maximálna miera transparentnosti,“ vysvetlila hovorkyňa ministerstva spravodlivosti Zuzana Drobová.
Problematické vnímanie nezávislosti súdnictva rieši ministerstvo prostredníctvom dotazníkov medzi ľuďmi, ktorí prichádzajú do kontaktu so súdmi. „Dotazníky majú reflektovať reálne skúsenosti používateľov súdov neovplyvnené často skresleným vnímaním nezávislosti súdnictva zo strany verejnosti. Na základe získaných dát a vyhodnotení dotazníkov budú následne prijaté ďalšie kroky,“ spresnila Drobová.
EK tiež upozorňuje na to, že Európska komisia pre efektívnu justíciu (CEPEJ) identifikovala viacero oblastí, v ktorých by Slovensko mohlo zlepšiť fungovanie svojho justičného systému. Rezort už reaguje niekoľkými opatreniami. Ide napríklad o návrh novely zákona, ktorá zavádza inštitút hosťujúceho sudcu. Vyriešiť sa tým majú nedostatočné personálne kapacity súdov, ktorých príčiny majú dočasný charakter. Rezort tiež pripomína, že na pilotných súdoch prebieha testovanie nových pracovných postupov.
Ako pozitívne hodnotí EK januárové rozhodnutie Ústavného súdu SR o protiústavnosti previerok sudcov na základe informácií od Národného bezpečnostného úradu.
USA si na Slovensku všímajú vraždu Kuciaka a stav justície
Vrátiť sa po prezidentskej kampani na súd je pre justíciu problém, vraví profesor práva
Sudca na ich strane
Strana 5 z 393
A tieto veci by nemala riešiť NAKA? Posúďte sami čo si to prokurátori už dovoluju!!!! C a p c a r a ...
Polícia vyšetruje, či na Najvy...
Hosť (Karin Sabine)
Dobrý den, pán / Vážená pani, Potrebujete naliehavú pôžicku zacat podnikat, alebo budete potrebovat...
Dúfam, že nový predseda ÚS SR sa bude zaoberať aj sťažnosťami obyčajných občanov SR, napríklad : C a...
Nový predseda Ústavného súdu F...
Dnes30
Včera191
Tento týždeň955
Tento mesiac1747
Spolu350701